PATVIRTINTA

Kauno technologijos universiteto Senato 2009 m. gruodžio 16 d.

nutarimu Nr. 64

(pakeista Kauno technologijos universiteto Senato

2015 m. lapkričio 18 d. nutarimu Nr. V3-S-56)

**KAUNO TECHNOLOGIJOS UNIVERSITETAS**

**DĖSTYTOJŲ IR MOKSLO DARBUOTOJŲ ATESTAVIMO IR
KONKURSŲ PAREIGOMS EITI TVARKOS APRAŠAS**

**(VIII–X dokumento dalys)**

**VIII. minimalūs Reikalavimai dėstytojams per kadenciją**

**bendrieji reikalavimai**

1. Minimalūs atestavimo per kadenciją reikalavimai nustatyti penkerių metų kadencijai. Kai kadencija yra trumpesnė arba darbuotojas užima tik etato dalį, reikalavimai gali būti proporcingai mažinami.
2. Atestuojant per kadenciją vertinami Universiteto vardu nuo kadencijos pradžios arba praėjusios eilinės atestacijos atlikti, paskelbti arba deklaruoti darbai.
3. Dėstytojų studijų veikla vertinama pagal 1 priede nurodytus rodiklius. Kompleksinį vertinimą atlieka AKK pagal atestavimo pareigoms kortelės duomenis ir duomenis, kuriuos pateikia katedros ir Studijų tarnyba. Vertinimo skalė: patenkinamai, gerai, labai gerai.

**dirbantiems fizinių, biomedicinos, technologijos, socialinių ir humanitarinių mokslų srityse**

1. **Reikalavimai profesoriui per kadenciją:**
	1. Skaitė ne mažiau kaip 30 auditorinių valandų paskaitų per metus ir vykdė pedagoginę veiklą (žr. 1 priedą):
		1. patenkinamai įvertintas už studijų veiklą;
		2. parengė ir išleido studijų literatūros ir kitų metodinių priemonių;
		3. dalyvavo studijų ekspertinėje ir (arba) projektinėje veikloje;
		4. dalyvavo rengiant mokslininkus.
	2. Dalyvavo mokslinėje veikloje (žr. 1 priedą):
		1. vykdė mokslinių tyrimų ir eksperimentinės plėtros projektus ir jiems vadovavo;
		2. paskelbė mokslo publikacijų, iš jų ne mažiau kaip 5 mokslo straipsnius Mokslinės informacijos instituto duomenų bazės žurnaluose, bent vienas jų turi būti žurnale su citavimo indeksu – fizinių, biomedicinos ir technologijos mokslų dėstytojai, arba paskelbė 5 mokslo straipsnius recenzuojamuose periodiniuose, tęstiniuose ir vienkartiniuose leidiniuose (su ISSN ar ISBN indeksu) – socialinių ir humanitarinių mokslų dėstytojai; skaitė pranešimų mokslo konferencijose;
		3. dalyvavo mokslo ekspertinėje veikloje:
	3. Tobulino kvalifikaciją ir dalyvavo švietėjiškoje veikloje.
2. **Reikalavimai docentui per kadenciją:**
	1. Skaitė ne mažiau kaip 30 auditorinių valandų paskaitų per metus ir vykdė pedagoginę veiklą (žr. 1 priedą):
		1. patenkinamai įvertintas už studijų veiklą;
		2. parengė ir išleido studijų literatūros ir kitų metodinių priemonių.
	2. Dalyvavo mokslinėje veikloje (žr. 1 priedą):
		1. paskelbė mokslo publikacijų, iš jų ne mažiau kaip 3 mokslo straipsnius Mokslinės informacijos instituto duomenų bazės žurnaluose – fizinių, biomedicinos ir technologijos mokslų dėstytojai, arba paskelbė 3 mokslo straipsnius recenzuojamuose periodiniuose, tęstiniuose ir vienkartiniuose leidiniuose (su ISSN ar ISBN indeksu) – socialinių ir humanitarinių mokslų dėstytojai.
	3. Tobulino kvalifikaciją ir dalyvavo švietėjiškoje veikloje.
3. **Reikalavimai lektoriui per kadenciją:**
	1. Skaitė ne mažiau kaip 30 auditorinių valandų paskaitų per metus ir vykdė pedagoginę veiklą (žr. 1 priedą):
		1. patenkinamai įvertintas už studijų veiklą;
		2. parengė ir išleido metodinių priemonių.
	2. Dalyvavo mokslinėje veikloje (žr. 1 priedą):
		1. paskelbė 2 mokslo straipsnius recenzuojamuose periodiniuose leidiniuose.
	3. Tobulino kvalifikaciją.
4. **Reikalavimai asistentui per kadenciją:**
	1. Vykdė pedagoginę veiklą (žr. 1 priedą):
		1. patenkinamai įvertintas už studijų veiklą;
		2. parengė ir išleido bent vieną metodinę priemonę.
	2. Dalyvavo mokslinėje veikloje (žr. 1 priedą):
		1. paskelbė 2 mokslo straipsnius recenzuojamuose periodiniuose leidiniuose.
	3. Tobulino kvalifikaciją.

**dirbantiems meno srityje**

1. **Reikalavimai profesoriui per kadenciją:**
	1. Skaitė ne mažiau kaip 30 auditorinių valandų paskaitų per metus ir vykdė pedagoginę veiklą (žr. 1 priedą):
		1. patenkinamai įvertintas už studijų veiklą;
		2. parengė ir išleido studijų literatūros ir kitų metodinių priemonių;
		3. dalyvavo studijų ekspertinėje ir/ar projektinėje veikloje;
		4. dalyvavo rengiant menininkus.
	2. Vykdė meno veiklą (žr. 1 priedą):
		1. dalyvavo ne mažiau kaip trijuose prestižiniuose meno renginiuose ar konkursuose, kuravo tokius renginius ar pelnė apdovanojimų;
		2. atliko meno tyrimų ir paskelbė ne mažiau kaip 3 publikacijas ar meno kūrinius.
	3. Tobulino kvalifikaciją ir dalyvavo švietėjiškoje veikloje.
2. **Reikalavimai docentui per kadenciją:**
	1. Skaitė ne mažiau kaip 30 auditorinių valandų paskaitų per metus ir vykdė pedagoginę veiklą (žr. 1 priedą):
		1. patenkinamai įvertintas už studijų veiklą;
		2. parengė ir išleido studijų literatūros ir kitų metodinių priemonių;
		3. dalyvavo studijų ekspertinėje ir projektinėje veikloje.
	2. Vykdė meno veiklą (žr. 1 priedą):
		1. dalyvavo ne mažiau kaip dviejuose prestižiniuose meno renginiuose ar konkursuose arba pelnė apdovanojimą;
		2. atliko meno tyrimų ir paskelbė ne mažiau kaip 2 publikacijas ar meno kūrinius.
	3. Tobulino kvalifikaciją ir dalyvavo švietėjiškoje veikloje.
3. **Reikalavimai lektoriui per kadenciją:**
	1. Skaitė ne mažiau kaip 30 auditorinių valandų paskaitų per metus ir vykdė pedagoginę veiklą (žr. 1 priedą):
		1. patenkinamai įvertintas už studijų veiklą;
		2. parengė ir išleido bent vieną metodinę priemonę.
	2. Vykdė meno veiklą (žr. 1 priedą):
		1. dalyvavo bent viename prestižiniame meno renginyje ar konkurse arba pelnė apdovanojimą;
		2. atliko meno tyrimų ir paskelbė bent vieną publikaciją ar meno kūrinį.
	3. Tobulino kvalifikaciją.
4. **Reikalavimai asistentui per kadenciją:**
	1. Vykdė pedagoginę veiklą (žr. 1 priedą):
		1. patenkinamai įvertintas už studijų veiklą;
		2. parengė ir išleido bent vieną metodinę priemonę.
	2. Vykdė meno veiklą (žr. 1 priedą):
		1. dalyvavo bent viename prestižiniame meno renginyje ar konkurse arba pelnė apdovanojimą, arba atliko meno tyrimų ir paskelbė bent vieną publikaciją.
	3. Tobulino kvalifikaciją.

**IX. MINIMALŪS Reikalavimai mokslo darbuotojams per kadenciją**

**bendrieji reikalavimai**

1. Atestavimo per kadenciją reikalavimai nustatyti penkerių metų kadencijai. Atestacijos ir konkursų komisija proporcingai kadencijos trukmei, laikotarpiams, kai pareigybė buvo finansuojama ne Lietuvos Respublikos biudžeto lėšomis, arba buvo dirbama ne visu etatu, gali taikyti mažesnius reikalavimus.
2. Atestuojant per kadenciją vertinami tik Universiteto vardu nuo kadencijos pradžios arba praėjusios eilinės atestacijos atlikti, paskelbti arba deklaruoti darbai (išskyrus tarptautinius sertifikatus, žr. 15 punktą).

**dirbantiems fizinių, biomedicinos ir technologijos mokslų srityse**

1. Vertinami ir įskaitomi tarptautiniuose mokslo leidiniuose su citavimo indeksu paskelbti mokslo straipsniai. Mokslo darbuotojams ir jaunesniesiems mokslo darbuotojams taip pat vertinami ir įskaitomi mokslo straipsniai paskelbti kituose recenzuojamuose periodiniuose mokslo leidiniuose.
2. Visais atvejais reikalaujamas minimalus mokslo straipsnių, paskelbtų tarptautiniuose mokslo leidiniuose su citavimo indeksu per pastaruosius 5 metus, skaičius gali būti sumažintas atsižvelgiant į per tą patį laikotarpį gautų tarptautinių sertifikatų (patentai, užregistruoti Europos patentų tarnyboje (EPO), Jungtinių Amerikos Valstijų patentų ir prekių ženklų tarnyboje (USPTO) arba Japonijos patentų tarnyboje, užsienyje registruotos augalų ir gyvūnų veislės, ląstelių linijos, mikroorganizmų kamienai), išleistų mokslo monografijų, eksperimentinės plėtros darbų reikšmingumą.
3. **Reikalavimai vyriausiajam mokslo darbuotojui per kadenciją.**
	1. Vyriausiasis mokslo darbuotojas atestuojamas, jei per kadenciją:
		1. rengė mokslininkus: vadovavo doktorantams, konsultavo disertacijos rengimo ar studijų klausimais;
		2. vadovavo ir vykdė mokslinius tyrimus ir (arba) eksperimentinės plėtros darbus;
		3. dalyvavo mokslo ekspertinėje veikloje, buvo tarptautinių mokslo žurnalų su citavimo indeksu recenzentas arba buvo kviečiamas skaityti pranešimus tarptautinėse konferencijose užsienyje;
		4. tobulino kvalifikaciją ir dalyvavo švietėjiškoje veikloje;
		5. atitiko bent vieną šių jo pareigybės kvalifikacinių reikalavimų:
			1. paskelbė ne mažiau kaip 5 mokslo straipsnius tarptautiniuose mokslo leidiniuose su citavimo indeksu;
			2. paskelbė ne mažiau kaip 2 mokslo straipsnius tarptautiniuose mokslo leidiniuose su citavimo indeksu ir mokslo monografiją;
			3. **paskelbė bent 2 mokslo straipsnius tarptautiniuose mokslo leidiniuose su citavimo indeksu ir atliko ne mažesnės kaip 400 tūkst. Lt (115 848 eurų) bendros apimties mokslinių tyrimų ir eksperimentinės plėtros darbų.**

**[Pakeista Senato 2015-11-18 nutarimu Nr. V3-S-56]**

1. **Reikalavimai vyresniajam mokslo darbuotojui per kadenciją.**
	1. Vyresnysis mokslo darbuotojas atestuojamas, jei per kadenciją:
		1. vadovavo ir vykdė mokslinius tyrimus ir (arba) eksperimentinės plėtros darbus;
		2. dalyvavo mokslo ekspertinėje veikloje;
		3. tobulino kvalifikaciją ir dalyvavo švietėjiškoje veikloje;
		4. atitiko bent vieną šių jo pareigybės kvalifikacinių reikalavimų:
			1. paskelbė ne mažiau kaip 3 mokslo straipsnius tarptautiniuose mokslo leidiniuose su citavimo indeksu;
			2. paskelbė bent 1 mokslo straipsnį tarptautiniame mokslo leidinyje su citavimo indeksu ir mokslo monografiją;
			3. **paskelbė bent 1 mokslo straipsnį tarptautiniame mokslo leidinyje su citavimo indeksu ir atliko ne mažesnės kaip 200 tūkst. Lt (57 924 eurų) bendros apimties mokslinių tyrimų ir eksperimentinės plėtros darbų.**

**[Pakeista Senato 2015-11-18 nutarimu Nr. V3-S-56]**

1. **Reikalavimai mokslo darbuotojui per kadenciją.**
	1. Mokslo darbuotojas atestuojamas, jei per kadenciją:
		1. atliko mokslinius tyrimus ir (arba) eksperimentinės plėtros darbus;
		2. tobulino kvalifikaciją;
		3. atitiko bent vieną šių jo pareigybės kvalifikacinių reikalavimų:
			1. paskelbė bent 1 mokslo straipsnį tarptautiniame mokslo leidinyje su citavimo indeksu;
			2. **paskelbė bent 1 mokslo straipsnį Mokslinės informacijos instituto „ISI Web of Science“ duomenų bazėje referuojamame leidinyje ir atliko ne mažesnės kaip 100 tūkst. Lt (28 962 eurų) bendros apimties mokslinių tyrimų ir eksperimentinės plėtros darbų.**

**[Pakeista Senato 2015-11-18 nutarimu Nr. V3-S-56]**

* + - 1. paskelbė ne mažiau kaip 3 mokslo straipsnius į tarptautines duomenų bazes įtrauktuose mokslo leidiniuose.
1. **Reikalavimai jaunesniajam mokslo darbuotojui per kadenciją.**
	1. Jaunesnysis mokslo darbuotojas atestuojamas, jei per kadenciją:
		1. atitiko bent vieną šių jo pareigybės kvalifikacinių reikalavimų:
			1. atliko arba padėjo atlikti mokslinius tyrimus ir (arba) eksperimentinės plėtros darbus;
			2. tobulino kvalifikaciją;
			3. paskelbė bent vieną straipsnį į tarptautines duomenų bazes įtrauktame mokslo leidinyje.
2. **Reikalavimai kitam tyrėjui per kadenciją.**
	1. Tyrėjas atestuojamas, jei per kadenciją:
		1. dalyvavo atliekant eksperimentinės plėtros darbus, kurie davė institucijai finansinių įplaukų, arba dalyvavo rengiant mokslinius straipsnius, kurie buvo paskelbti mokslo leidiniuose;
		2. tobulino kvalifikaciją.

**dirbantiems socialinių ir humanitarinių mokslų srityse**

1. Vertinami ir įskaitomi Universiteto vardu referuojamuose ir recenzuojamuose periodiniuose mokslo leidiniuose paskelbti mokslo straipsniai ir ne disertacijos pagrindu paskelbtos mokslo monografijos ar mokslo studijos.
2. **Reikalavimai vyriausiajam mokslo darbuotojui per kadenciją.**
	1. Vyriausiasis mokslo darbuotojas atestuojamas, jei per kadenciją:
		1. rengė mokslininkus: vadovavo doktorantams, konsultavo disertacijos rengimo ar studijų klausimais;
		2. vadovavo moksliniams tyrimams ir (arba) eksperimentinės (socialinės, kultūrinės) plėtros darbams;
		3. dalyvavo mokslo ekspertinėje veikloje;
		4. perskaitė pranešimus ne mažiau kaip trijose tarptautinėse mokslinėse konferencijose;
		5. tobulino kvalifikaciją ir dalyvavo švietėjiškoje veikloje;
		6. atitiko bent vieną jo pareigybės kvalifikacinių reikalavimų:
			1. paskelbė ne mažiau kaip 6 mokslo straipsnius;
			2. paskelbė ne mažiau kaip 3 mokslo straipsnius ir mokslo monografiją ar 2 studijas;
			3. **paskelbė ne mažiau kaip 3 mokslo straipsnius ir vadovavo eksperimentinės (socialinės, kultūrinės) plėtros darbams, kurių bendra vertė ne mažesnė kaip 200 tūkst. Lt. (57 924 eurų).**

**[Pakeista Senato 2015-11-18 nutarimu Nr. V3-S-56]**

1. **Reikalavimai vyresniajam mokslo darbuotojui per kadenciją.**
	1. Vyresnysis mokslo darbuotojas atestuojamas, jei per kadenciją:
		1. vadovavo moksliniams tyrimams ir (arba) eksperimentinės (socialinės, kultūrinės) plėtros darbams;
		2. perskaitė pranešimus ne mažiau kaip dviejose tarptautinėse mokslinėse konferencijose;
		3. dalyvavo mokslo ekspertinėje veikloje;
		4. tobulino kvalifikaciją ir dalyvavo švietėjiškoje veikloje;
		5. atitiko bent vieną jo pareigybės kvalifikacinių reikalavimų:
			1. paskelbė ne mažiau kaip 4 mokslo straipsnius;
			2. paskelbė ne mažiau kaip 2 mokslo straipsnius ir mokslo monografiją arba 2 studijas;
			3. **paskelbė ne mažiau kaip 1 mokslo straipsnį ir atliko eksperimentinės (socialinės, kultūrinės) plėtros darbų, kurių bendra vertė ne mažesnė kaip 100 tūkst. Lt. (28 962 eurų).**

**[Pakeista Senato 2015-11-18 nutarimu Nr. V3-S-56]**

1. **Reikalavimai mokslo darbuotojui per kadenciją.**
	1. Mokslo darbuotojas atestuojamas, jei per kadenciją:
		1. perskaitė bent vieną pranešimą tarptautinėje mokslinėje konferencijoje;
		2. atliko mokslinius tyrimus ir (arba) eksperimentinės (socialinės, kultūrinės) plėtros darbus;
		3. tobulino kvalifikaciją;
		4. atitiko bent vieną šių jo pareigybės kvalifikacinių reikalavimų:
			1. paskelbė ne mažiau kaip 3 mokslo straipsnius;
			2. **paskelbė ne mažiau kaip 1 mokslo straipsnį ir atliko eksperimentinės (socialinės, kultūrinės) plėtros darbų, kurių bendra vertė ne mažesnė kaip 50 tūkst. Lt. (14 481 eurų).**

**[Pakeista Senato 2015-11-18 nutarimu Nr. V3-S-56]**

1. **Reikalavimai jaunesniajam mokslo darbuotojui per kadenciją.**
	1. Jaunesnysis mokslo darbuotojas atestuojamas, jei per kadenciją:
		1. atliko arba padėjo atlikti eksperimentinės (socialinės, kultūrinės) plėtros darbų;
		2. tobulino kvalifikaciją;
		3. paskelbė bent vieną mokslo straipsnį.
2. **Reikalavimai kitam tyrėjui per kadenciją.**
	1. Tyrėjas atestuojamas, jei per kadenciją:
		1. atliko arba padėjo atlikti eksperimentinės (socialinės, kultūrinės) plėtros darbų, kurie davė institucijai finansinių įplaukų, arba dalyvavo rengiant mokslinius straipsnius, kurie buvo paskelbti mokslo leidiniuose;
		2. tobulino kvalifikaciją.

**X. Dėstytojų ir mokslo darbuotojų atestavimas įvertinimu „VIRŠIJA reikalavimus per kadenciją“ ir „GEROKAI VIRŠIJA reikalavimus per kadenciją“**

1. **Nustatant santykinį indėlį yra vertinami tik Universiteto vardu, išskyrus patentus, paskelbti ir atlikti darbai.**
2. **Vertinant atliktus tarptautinių mokslo programų projektus, mokslinio tyrimo darbus su Lietuvos ūkio subjektais ar užsienio institucijomis, vadovaujamasi Mokslo tarnybos patvirtinta pažyma su nurodyta Universiteto valdomų darbų apimtimi.**

**REIKALAVIMAI DIRBANTIEMS FIZINIŲ, BIOMEDICINOS IR TECHNOLOGIJOS MOKSLŲ SRITYSE**

1. **Dėstytojai atestuojami įvertinimu „VIRŠIJA reikalavimus per kadenciją“, kai atestuojamasis tenkina visus kadencijai nustatytus reikalavimus ir bent vieną iš šių papildomų reikalavimų:**
	1. **bent vienos pedagoginės veiklos srities (studijų veiklos, studijų literatūros rengimo, studijų ekspertinės ir projektinės veiklos, mokslininkų rengimo) rodikliai įvertinti ne mažiau kaip labai gerai ir nėra tik patenkinamai įvertintų sričių;**
	2. **jo santykinis indėlis straipsniuose, paskelbtuose tarptautiniuose mokslo leidiniuose, įtrauktuose į Mokslinės informacijos instituto „ISI Web of Science“ sąrašą, yra ne mažesnis kaip 2, o leidiniuose su citavimo indeksu – ne mažesnis kaip 0,5. Autoriaus santykinį indėlį šiuose straipsniuose reikia vertinti proporcingai autorių skaičiui ir padauginti iš koeficiento, kuris apskaičiuojamas kaip kvadratinė šaknis iš institucinių prieskyrų skaičiaus;**
	3. **tarptautiniu mastu pripažintoje leidykloje išleido monografiją, o asmeninis indėlis – ne mažiau kaip 4 autoriniai lankai;**
	4. **Lietuvos ūkio subjektų ar užsienio institucijų užsakymu vadovavo tarptautinių mokslo programų projektams, mokslinio tyrimo ar technologijų kūrimo darbams, kurių Universiteto valdoma dalis yra ne mažesnė kaip 250 tūkst. Lt;**
	5. **pardavė licencijų už ne mažiau kaip 250 tūkst. Lt.**
2. **Dėstytojai atestuojami įvertinimu „GEROKAI VIRŠIJA reikalavimus per kadenciją“, kai atestuojamasis tenkina visus kadencijai nustatytus reikalavimus ir bent vieną iš šių papildomų reikalavimų:**
	1. **ne mažiau kaip 50 % viršija 29.2 ar 29.4 punkto reikalavimą;**
	2. **tenkina ne mažiau kaip du 29 punkto reikalavimus.**
3. **Mokslo darbuotojai atestuojami įvertinimu „VIRŠIJA reikalavimus per kadenciją“, kai atestuojamasis tenkina visus kadencijai nustatytus reikalavimus ir bent vieną iš šių papildomų reikalavimų:**
	1. **jo santykinis indėlis straipsniuose, paskelbtuose tarptautiniuose mokslo leidiniuose su citavimo indeksu, ne mažesnis kaip 1; santykinis indėlis atestacijos ir konkursų komisijos sprendimu gali būti mažinamas trečdaliu, jei mokslo darbuotojas dalyvavo studijų procese ir skaitė paskaitas. Autoriaus santykinį indėlį šiuose straipsniuose reikia vertinti proporcingai autorių skaičiui ir padauginti iš koeficiento, kuris apskaičiuojamas kaip kvadratinė šaknis iš institucinių prieskyrų skaičiaus;**
	2. **Lietuvos ūkio subjektų ar užsienio institucijų užsakymu vadovavo tarptautinių mokslo programų projektams, mokslinio tyrimo ar technologijų kūrimo darbams, kurių Universiteto valdoma dalis yra ne mažesnė kaip 500 tūkst. Lt;**
	3. **pardavė licencijų už ne mažiau kaip 500 tūkst. Lt;**
	4. **tarptautiniu mastu pripažintoje leidykloje išleido monografiją, o asmeninis indėlis –ne mažiau kaip 4 autoriniai lankai;**
	5. **vadovavo bent vienai apgintai daktaro disertacijai.**
4. **Mokslo darbuotojai atestuojami įvertinimu „GEROKAI VIRŠIJA reikalavimus per kadenciją“, kai atestuojamasis tenkina visus kadencijai nustatytus reikalavimus ir bent vieną iš šių papildomų reikalavimų:**
	1. **ne mažiau kaip 50 % viršija 31.1, 31.2 ar 31.3 punkto reikalavimą;**
	2. **tenkina ne mažiau kaip du 31 punkto reikalavimus;**
	3. **vadovavo bent dviem apgintoms daktaro disertacijoms.**

**REIKALAVIMAI DIRBANTIEMS SOCIALINIŲ IR HUMANITARINIŲ MOKSLŲ SRITYSE**

1. **Dėstytojai atestuojami įvertinimu „VIRŠIJA reikalavimus per kadenciją“, kai atestuojamasis tenkina visus kadencijai nustatytus reikalavimus ir bent vieną iš šių papildomų reikalavimų:**
	1. **bent vienos pedagoginės veiklos srities (studijų veiklos, studijų literatūros rengimo, studijų ekspertinės ir projektinės veiklos, mokslininkų rengimo) rodikliai įvertinti ne mažiau kaip labai gerai ir nėra tik patenkinamai įvertintų sričių;**
	2. **jo santykinis indėlis straipsniuose, paskelbtuose leidiniuose, įtrauktuose į Mokslinės informacijos instituto ,,ISI Web of Science“ sąrašą, ne mažesnis kaip 1 arba leidiniuose, įtrauktuose į kitas tarptautines duomenų bazes, – ne mažesnis kaip 3. Autoriaus santykinį indėlį šiuose straipsniuose reikia vertinti proporcingai autorių skaičiui ir padauginti iš koeficiento, kuris apskaičiuojamas kaip kvadratinė šaknis iš institucinių prieskyrų skaičiaus;**
	3. **tarptautiniu mastu pripažintoje leidykloje išleido monografiją, o asmeninis indėlis – ne mažiau kaip 4 autoriniai lankai;**
	4. **vadovavo tarptautinių mokslo programų projektams, mokslinio tyrimo darbų su Lietuvos ūkio subjektais ar užsienio institucijomis užsakymams, kurių Universiteto valdoma dalis yra ne mažesnė kaip 175 tūkst. Lt.**
2. **Dėstytojai atestuojami įvertinimu „GEROKAI VIRŠIJA reikalavimus per kadenciją“, kai atestuojamasis tenkina visus kadencijai nustatytus reikalavimus ir bent vieną iš šių papildomų reikalavimų:**
	1. **ne mažiau kaip 50 % viršija 33.2 ar 33.4 punkto reikalavimą;**
	2. **tenkina ne mažiau kaip du 33 punkto reikalavimus.**
3. **Mokslo darbuotojai atestuojami įvertinimu „VIRŠIJA reikalavimus per kadenciją“, kai atestuojamasis tenkina visus kadencijai nustatytus reikalavimus ir bent vieną iš šių papildomų reikalavimų:**
	1. **jo santykinis indėlis straipsniuose, paskelbtuose leidiniuose, įtrauktuose į Mokslinės informacijos instituto ,,ISI Web of Science“ sąrašą, ne mažesnis kaip 2 arba leidiniuose, įtrauktuose į kitas tarptautines duomenų bazes, – ne mažesnis kaip 5. Autoriaus santykinį indėlį šiuose straipsniuose reikia vertinti proporcingai autorių skaičiui ir padauginti iš koeficiento, kuris apskaičiuojamas kaip kvadratinė šaknis iš institucinių prieskyrų skaičiaus;**
	2. **vadovavo tarptautinių mokslo programų projektams, mokslinio tyrimo darbų su Lietuvos ūkio subjektais ar užsienio institucijomis užsakymams, kurių Universiteto valdoma dalis yra ne mažesnė kaip 250 tūkst. Lt;**
	3. **Tarptautiniu mastu pripažintoje leidykloje išleido mokslo monografiją, o asmeninis indėlis – ne mažiau kaip 4 autoriniai lankai.**
	4. **atestuojamuoju laikotarpiu vadovavo bent vienai apgintai daktaro disertacijai.**
4. **Mokslo darbuotojai atestuojami įvertinimu „GEROKAI VIRŠIJA reikalavimus per kadenciją“, kai atestuojamasis tenkina visus kadencijai nustatytus reikalavimus ir bent vieną iš šių papildomų reikalavimų:**
	1. **ne mažiau kaip 50 % viršija 35.1 ar 35.2 punkto reikalavimą;**
	2. **tenkina ne mažiau kaip du 35 punkto reikalavimus;**
	3. **vadovavo bent dviem apgintoms daktaro disertacijoms.**

**REIKALAVIMAI DIRBANTIEMS MENŲ SRITYJE**

1. **Dėstytojai atestuojami įvertinimu „VIRŠIJA reikalavimus per kadenciją“, kai atestuojamasis tenkina visus kadencijai nustatytus reikalavimus ir bent vieną iš šių papildomų reikalavimų:**
	1. **bent vienos pedagoginės veiklos srities (studijų veiklos, studijų literatūros rengimo, studijų ekspertinės ir projektinės veiklos, mokslininkų rengimo) rodikliai įvertinti ne mažiau kaip labai gerai ir nėra tik patenkinamai įvertintų sričių;**
	2. **atliko meno projektų prestižinėje meno erdvėje ar paskelbė reikšmingą meno kūrinį.**
2. **Dėstytojai atestuojami įvertinimu „GEROKAI VIRŠIJA reikalavimus per kadenciją“, kai atestuojamasis tenkina visus kadencijai nustatytus reikalavimus ir bent vieną iš šių papildomų reikalavimų:**
	1. **bent dviejų pedagoginės veiklos sričių (studijų veiklos, studijų literatūros rengimo, studijų ekspertinės ir projektinės veiklos, mokslininkų rengimo) rodikliai įvertinti ne mažiau kaip labai gerai ir nėra tik patenkinamai įvertintų sričių;**
	2. **atliko meno projektų, nacionaliniu ar tarptautiniu mastu pripažintų prestižinėje tarptautinėje meno erdvėje, ar paskelbė reikšmingų meno kūrinių.**

**[Pripažinta netekusia galios Senato 2015-11-18 nutarimu Nr. V3-S-56]**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parengė rektoriaus 2009-09-14 įsakymu Nr. A-513 sudaryta darbo grupė: Eugenijus Bagdonas, Brunonas Dekeris, Stepanas Galkinas, Alfonsas Grigonis, Rymantas Kažys, Darius Kučinskas, Arūnas Navickas, Sigitas Stanys, Gražina Startienė, Pranas Žiliukas

**1 priedas**

**DĖSTYTOJŲ IR MOKSLO DARBUOTOJŲ VERTINIMo per kadenciją kriterijai ir rodikliai**

|  |  |  |
| --- | --- | --- |
| Kodas | Kriterijaus arba rodiklio pavadinimas | Sritis |
| **1. Studijų veikla (I ir II pakopos)** |
| 11 | Pedagoginis krūvis valandomis *(iš pedagoginio plano per metus)* | FBT, SH, M |
| 12 | Vadovavimas baigiamiesiems darbams ir tarpdalykiniams semestro projektams, kurie vykdomi kaip atskiras modulis | FBT, SH, M |
| 13 | Dėstymo metodai *(dėstymas užsienio kalba, naujo modulio dėstymas, modulio pritaikymas ir dėstymas nuotoliniu būdu ir kt.)* | FBT, SH, M |
| 14 | Studentų kuravimas | FBT, SH, M |
| 15 | Dalyvavimas kvalifikacijos komisijose, studijų programų komitetuose | FBT, SH, M |
| 16 | Studentų nuomonės apie dėstytojo darbą studijų procese įvertinimas | FBT, SH, M |
| **2. Studijų literatūra ir kitos metodinės priemonės** |
| 21 | Vadovėliai *(nauji)* | FBT, SH, M |
| 22 | Vadovėliai *(atnaujintas leidimas)* | FBT, SH, M |
| 23 | Išversti ir išleisti tarptautiniu mastu pripažinto autoriaus ar autorių kolektyvo vadovėliai | FBT, SH, M |
| 24 | Mokomosios knygos (iki 10 aut. l.) | FBT, SH, M |
| 25 | Mokomosios knygos (daugiau kaip 10 aut. l.) | FBT, SH, M |
| 26 | Recenzuotos metodinės priemonės *(žodynai; originalūs žinynai; enciklopediniai leidiniai; uždavinynai; laboratorinių darbų, pratybų metodiniai nurodymai; paskaitų konspektai; pateikčių rinkiniai ir kita)* | FBT, SH, M |
| 27 | Nerecenzuotos metodinės priemonės *(parengtos modulio studijų priemonės: stendai, maketai, modeliai, studijų darbų užduotys ir kita)* | FBT, SH, M |
| **3. Studijų ekspertinė ir projektinė veikla** |
| 31 | Naujos programos kūrimas ir/ar atnaujinimas | FBT, SH, M |
| 32 | Naujo modulio sukūrimas | FBT, SH, M |
| 33 | Dalyvavimas rengiant savianalizę ir vertinant studijų programas  | FBT, SH, M |
| 34 | ERAZMUS mainų programos koordinavimas | FBT, SH, M |
| 35 | Projektinė veikla (nepriskirtina MTEP) | FBT, SH, M |
| 36 | Vadovėlių recenzavimas  | FBT, SH, M |
| **4. Mokslininkų rengimas** |
| 41 | Vadovauja doktoranto studijoms ir moksliniams tyrimams | FBT, SH |
| 42 | Konsultuoja doktorantus studijų ir mokslinių tyrimų klausimais | FBT, SH |
| 43 | Atlieka parengtų disertacijų ekspertizę ir teikia išvadas dėl jų atitikties keliamiems reikalavimams | FBT, SH |
| 44 | Atlieka oponento ir tarybos daktaro disertacijai ginti nario funkcijas | FBT, SH |
| 45 | Rengia ir veda doktorantūros mokslo krypties modulius | FBT, SH |
| **5. Moksliniai tyrimai ir eksperimentinė plėtra (MTEP)** |
| 51 | Tarptautiniai mokslo projektai  | FBT, SH |
| 52 | Iš Lietuvos Respublikos biudžeto finansuojami ūkio subjektų užsakymai atlikti mokslinius tyrimus | FBT, SH |
| 53 | Ne iš Lietuvos Respublikos biudžeto finansuojami ūkio subjektų užsakymai atlikti mokslinius tyrimus | FBT, SH |
| 54 | Pagrindinių norminių ir (ar) teisės aktų projektai bei standartai, turintys *Frascati* žinyne apibrėžtus mokslinių tyrimų ir eksperimentinės plėtros požymius | FBT, SH |
| **6. Mokslo publikacijos, monografijos ir meno darbai** |
| 61 | Tarptautiniu mastu pripažintose mokslo leidyklosea) išleistos monografijos ir knygų skyriai | FBT |
| 62 | Kitose leidyklose išleistos monografijos ir knygų skyriai | FBT |
| 63 | Mokslo straipsniai Mokslinės informacijos instituto (*ISI*) duomenų bazės žurnaluose su *IF/AIF≥0,2* | FBT |
| 64 | Mokslo straipsniai Mokslinės informacijos instituto (*ISI*) duomenų bazės žurnaluose su *IF/AIF<0,2* | FBT |
| 65 | Mokslo straipsniai recenzuojamuose periodiniuose, tęstiniuose ar vienkartiniuose moksliniuose leidiniuose | FBT |
| 66 | Mokslo monografijos, studijos, teoriniai, sintetiniai veikalai  | SH |
| 67 | Mokslo straipsniai, publikuoti recenzuojamuose periodiniuose, tęstiniuose ir vienkartiniuose leidiniuose (su ISSN ar ISBN indeksu) | SH |
| 68 | Kiti straipsniai, akademinės recenzijos ir pan. publikacijos su moksliniu aparatu mokslo, profesiniuose, kultūros periodiniuose, tęstiniuose ir vienkartiniuose leidiniuose (taip pat ir elektroniniuose) | SH |
| 69 | Šaltinių publikacijos, moksliškai komentuoti vertimai, moksliniai žodynai, žinynai, enciklopedijos, (bio-) bibliografijos, aukštųjų mokyklų vadovėliai | SH |
| 610 | Kitos akademinės publikacijos be mokslinio aparato (pranešimai, tezės, recenzijos, esė, pastabos ir pan.) | SH |
| 611 | Taikomieji arba sudarytieji mokslo darbai, taikomieji socialinės ir kultūrinės plėtros darbai | SH |
| 612 | Dalyvavimas ar apdovanojimas prestižiniame meno renginyje ar konkurse ir tokių renginių kuravimas (rūšis 01) | M |
| 613 | Dalyvavimas ar apdovanojimas žinomame meno renginyje ar konkurse ir tokių renginių kuravimas (rūšis 02) | M |
| 614 | Dalyvavimas ar apdovanojimas meno renginyje ar konkurse Lietuvoje, kostiumo dizaino kūrinio pristatymas jungtinėje kolekcijoje Lietuvoje (rūšis 03) | M |
| 615 | Meninis tyrimas, jo publikacija pripažintame užsienio leidinyje (rūšis 01) | M |
| 616 | Meninis tyrimas, jo publikacija pripažintame Lietuvos leidinyje (rūšis 02) | M |
| 617 | Stambus urbanistinio komplekso, teritorinio planavimo projektas, patvirtintas realizuoti užsienyje ar Lietuvoje (rūšis 01) | M |
| 618 | Patvirtintas nedidelės apimties urbanistinio komplekso, teritorinio planavimo projektas Lietuvoje (rūšis 02) | M |
| 619 | Architektūrinis kompleksas, visuomeninis pastatas ar interjeras, realizuotas užsienyje arba Lietuvoje (rūšis 01) | M |
| 620 | Įgyvendinti stambūs kraštovaizdžio projektai (rūšis 02) | M |
| 621 | Dalyvavimas edukaciniame meno renginyje Lietuvoje (rūšis 04) | M |
| **7. Inovacinė veikla** |
| 71 | EPO, USPTO, JPO patentai, kurių savininkai yra Lietuvos fiziniai ar juridiniai asmenys | FBT |
| 72 | Lietuvos ar kitų šaliųpatentai, kurių savininkai yra Lietuvos fiziniai ar juridiniai asmenys | FBT |
| **8. Mokslo ekspertinė veikla** |
| 81 | Dalyvavimas tarptautinių institucijų ekspertinėje veikloje | FBT, SH |
| 82 | Dalyvavimas šalies institucijų ekspertinėje veikloje | FBT, SH |
| 83 | Įvairiems fondams finansuoti teikiamų mokslo projektų recenzavimas | FBT, SH |
| 84 | Mokslo monografijų recenzavimas | FBT, SH |
| 85 | Mokslo straipsnių recenzavimas mokslo leidiniams  | FBT, SH |
| **9. Kvalifikacijos kėlimas** |
| 91 | Dalykinė kvalifikacija | FBT, SH, M |
| 92 | Kita kvalifikacija | FBT, SH, M |
| **10. Švietėjiška veikla** |
| 101 | Tarptautinė | FBT, SH, M |
| 102 | Nacionalinė  | FBT, SH, M |
| 103 | Institucinė | FBT, SH, M |

**2 priedas**

**Fizinių, biomedicinos ir technologijos mokslo sričių svarbiausių mokslinės literatūros leidyklų sąrašas**

|  |  |  |
| --- | --- | --- |
| **Eil. Nr.** | **Mokslinės literatūros leidyklos pavadinimas** | **URL adresas** |
| 1 | „Elsevier Science“ grupė | <http://www.sciencedirect.com>  |
| 2 | „Springer“ grupė | <http://www.springerlink.com/>  |
| 3 | Blackwell Publishing | <http://www.blackwellpublishing.com/>  |
| 4 | Wiley | <http://eu.wiley.com/WileyCDA/>  |
| 5 | „Taylor&Francis“ grupė | <http://journalsonline.tandf.co.uk>  |
| 6 | Academic Press | <http://www.sciencedirect.com>  |
| 7 | LippincottWilliams&Wilkins | <http://www.lww.com/>  |
| 8 | Karger | <http://www.karger.com/>  |
| 9 | Oxford University Press | <http://www.oup.co.uk/>  |
| 10 | Cambridge University Press | <http://www.cup.cam.ac.uk/default.asp>  |
| 11 | SAGE Publications | <http://www.sagepub.co.uk/>  |
| 12 | Nature Publishing Group | <http://www.nature.com>/  |
| 13 | MAIK Nauka/Interperiodic | <http://www.maik.rssi.ru/>  |
| 14 | Mary Ann Liebert | <http://www.liebertpub.com>  |
| 15 | World Scientific | <http://www.worldscientific.com/>  |
| 16 | IOP Publishing | <http://www.ioppublishing.com/>  |
| 17 | Kitos (pagal ISI JCR duomenis leidžiančios ne mažiau kaip 5 žurnalus su svorio koeficientu) |  |